|  |  |  |
| --- | --- | --- |
| http://www.parlament.gov.rs/upload/images/content/amblems/mali-grb-kolorni.jpg**Република Србија****МИНИСТАРСТВО****ЗАШТИТЕ ЖИВОТНЕ СРЕДИНЕ****Кабинет министра**26. јул 2019. Немањина 11Београд |  |  |

Одговор за интернет новине „Јужне вести“, новинарка Бојана Антић

Поштована,

            До угинућа рибе које се десило 07. јула 2019. године, а које је кориснику рибарског подручја пријављено у вечерњим часовима 08. јула 2019. године дошло је на водотоку реке Јужне Мораве, испод испуста отпадних вода фабрике „Нектарˮ д.о.о. Бачка Паланка, ПЈ „Нектар“  Владичин Хан. Републички инспектори за заштиту животне средине извршили су ванредни инспекцијски надзор и том приликом утврдили да наведени привредни субјекат испушта непречишћене отпадне воде у оближњи поток, а чије се воде уливају у реку Јужну Мораву у непосредној близини.

На  основу утврђених чињеница приликом ванредног инспекцијског надзора, републички инспектор за заштиту животне средине, у складу са законом поднео је захтев за покретање поступка за привредни преступ против привредног субјекта „Нектар“ д.о.о. Бачка Паланка, „ПЈ Нектарˮ Владичин Хан.

Рибочуварска служба корисника рибарског подручја „Јужна Морава 1ˮ, Асоцијација Ветерница-Власина д.о.о., Лесковац  прикупила је укупно 12,80 кг угинуле рибе.

С обзиром да је угинуће пријављено кориснику рибарског подручја дан након што је уочено од стране мештана, угинула риба је била у стању распадања тако да није било могуће извршити узорковање рибе.

                Рибочуварска служба корисника  рибарског подручја, која редовно обилази терен, није пријавила нова угинућа.

Служба за комуникацију и односе с јавношћу

Министарства заштите животне средине